**КУЛТУРЕН КАЛЕНДАР**

**НА НАРОДНО ЧИТАЛИЩЕ „ХРИСТО БОТЕВ-1903”**

**СЕЛО РАДУИЛ, ОБЩИНА САМОКОВ, ОБЛАСТ СОФИЙСКА**

**ЗА 2023 ГОДИНА**

**ЯНУАРИ**

01.01. – Празника „Васильо” наричане на пръстени с участие на ЖФГ „Детелина”.

21.01. – Бабин ден – пресъздаване на обичая „Бабино” и приготвяне на баници, зелници и питки. Ще вземат участие в празника всички жени, които са станали баби през изминалата година.

**ФЕВРУАРИ**

19.02. – 150 години от гибелта на Васил Левски – изработка на табло.

**МАРТ**

01.03. – Посрещане на Баба Марта с песни, танци и стихотвориния с участие на самодейните състави на читалището и ученици от Основно училище „Христо Смирненски”, село Радуил.

01.03. - Ден на самодееца – организиране на празнична вечеря за всички самодейци от читалището.

03.03. – Честване на 3-ти март - Освобождението на България. Изготвяне на табло.

04.03. - Тодоровден – провеждане на традиционната „конска кушия” в центъра на селото с награди на всички участници.

**АПРИЛ**

02.04. – Международен ден на детската книга - беседа с деца от селото ни на тема „Любимата ми книга”.

13.04. – Велики четвъртък - боядисване на Великденски яйца. Ще вземат участие деца от селото ни.

16.04. – Великден - Великденски концерт с участие на всички самодейни състави на читалището и ученици от Основно училище „Христо Смирненски”, село Радуил. Изготвяне на изложба на Великденски козунаци и пъстри яйца.

 **МАЙ**

24.05. – Ден на славянската писменост и култура – празничен концерт в големия салон на читалището с участие на учениците от Основно училище „Христо Смирненски”, село Радуил. Изложба във фоайето на читалището на рисунки на учениците. Ще вземат участие всички ученици от училището.

**ЮНИ**

01.06. – Ден на детето – празник за всички деца от селото на площада с аниматори.

02.06. – Ден на Ботев и загиналите за свободата на България. Изготвяне на табло.

**АВГУСТ**

15.08. – Голяма Богородица и традиционен събор на селото – празничен концерт на площада.

**СЕПТЕМВРИ**

 **През първата събота и неделя на месец септември организиране и провеждане на Деветнадесетия международен фолклорен фестивал „Бобфест” с участие на над 70 – 80 колектива от страната и чужбина. Традиционна кулинарна изложба на вкусни гозби от боб, питки, баници и др.**

06.09. – Съединението на България. Изготвяне на табло.

22.09. – Честване на Независимостта на България. Уреждане на кът в библиотеката.

**НОЕМВРИ**

01.11. – Ден на народните Будители – изготвяне на табло.

 **Празничен концерт по случай 120 годишнината на Народно читалище „Христо Ботев-1903” с участие на самодейните състави на читалището, ученици от Основно училище „Христо Смирненски”, село Радуил и гости от съседните села и градове.**

**ДЕКЕМВРИ**

 Украсяване на коледното дръвче в центъра на селото с играчки и гирлянди изработени от децата.

25.12. – Коледен концерт с участие на всички самодейни състави на читалището ни и ученици от Основно училище „Христо Смирненски”, село Радуил . Специален гост Дядо Коледа с пълен чувал с подаръци.

**САМОДЕЙНИ СЪСТАВИ**

 През идната 2023 година в Народно читалище „Христо Ботев-1093”, село Радуил ще продължат да работят следните колективи, които ежеседмично ще правят своите репетиции:

Женска фолклорна група за автентичен и обработен фолклор „Детелина” – 11 участника с ръководител Мария Стоянова.

Танцов състав „Лудо младо” – 8 участника с ръководител Албена Богоева.

Детски танцов състав „Радуилче” - 17 деца на възраст от 6 до 11 години с ръководител Албена Богоева.

Детска група за модерни танци „ЗУМБА” - 15 деца на възраст от 5 до 11 години с ръководител Паолина Маликатска.

Възстановяване на Групата за стари градски песни „Ибърски звуци”

 Участие на всички самодейни състави в различни фестивали, събори и концерти през идната година.

07.11.2022 г. Председател: …………………